KIRJALLINEN KYSYMYS E-2265/01 esittäjä(t): Ioannis Marínos (PPE-DE) komissiolle. Rakennerahastojen käyttämättä jääneet määrärahat.



Virallinen lehti nro 147 E , 20/06/2002 s. 0014 - 0015



KIRJALLINEN KYSYMYS E-2265/01 esittäjä(t): Ioannis Marínos (PPE-DE) komissiolle (31. heinäkuuta 2001) Aihe: Rakennerahastojen käyttämättä jääneet määrärahat Aluepolitiikan pääosaston julkaisussa Inforegio News (N:o 86, toukokuu 2001) todetaan, että neuvosto ja Euroopan parlamentti hyväksyivät 3. toukokuuta 2001 sellaisten rakennerahastovarojen siirron vuosille 20022006, joita ei sidottu vuonna 2000 ja joita ei ole voitu siirtää varainhoitovuodelle 2001. Samassa julkaisussa mainitaan, että siirto koskee 6 152 miljoonaa euroa, josta puolet kuuluu Kreikan tavoite 1 -ohjelmiin, ja lisätään, että vuosien 20002006 varainhoitosääntely rajoittaa tällaiset siirrot vuonna 2000 käyttämättä jääneisiin varoihin. Myöhempinä vuosina sitomatta jääviä määrärahoja ei voida ottaa uudelleen talousarvioon. Voiko Euroopan komissio vahvistaa, että näin ollen maat, jotka eivät kykene ottamaan käyttöön yhteisön vuoden 2001 varoja, menettävät nämä varat pysyvästi? Minkä verran rakennerahastojen vuoden 2001 varoja on otettu käyttöön Kreikassa? Mikä on yhteisön kolmannen tukikehyksen varojen kohtalo, joita ei oteta käyttöön niiden täytäntöönpanovuosina? Michel Barnier'n komission puolesta antama vastaus (15. tammikuuta 2002) 1. Vuonna 2001 käyttämättä jääneiden maksusitoumusmäärärahojen menettäminen Toukokuun 6. päivänä 1999 tehdyssä toimielinten välisessä sopimuksessa määrätään vuosia 20002006 koskevan uuden ohjelmakauden ohjelmiin sovellettavien määräaikojen hyväksymisen osalta, että ohjelmakauden 20002006 ensimmäisen vuoden maksusitoumusmäärärahat voidaan ottaa uudelleen varainhoitovuoden 2001 talousarvioon, mikäli niitä ei ole käytetty vuonna 2000. Berliinin Eurooppa-neuvoston päättämien ja 21. kesäkuuta 1999 annetulla neuvoston asetuksella (EY) N:o 1260/1999(1) vahvistettujen kokonaismäärärahojen mukaisesti ajanjaksolla 20012006 kullekin vuodelle myönnetyt maksusitoumusmäärärahat, joita ei ole käytetty kunkin vuoden loppuun mennessä, peruutetaan, eikä niitä voida ottaa uudelleen seuraavan vuoden talousarvioon / seuraavien vuosien talousarvioihin. Tämä säännös sisältää Kreikan kannalta kuitenkin vain vähäisen riskin, koska parhaillaan hyväksyttävänä olevaa teknisen avun toimenpideohjelmaa ja ympäristöalan toimenpideohjelman muuttamista lukuun ottamatta kaikki tavoitteen 1 kohdealueen ohjelmat on hyväksytty, ja seuraavien vuotuisten erien maksusitoumukset tehdään ilman eri toimenpiteitä. 2. Rakennerahastojen maksusitoumusmäärärahojen käyttöastetta vuonna 2001 koskevat ennusteet Euroopan aluekehitysrahasto (EAKR) Kreikalle EAKR:n tavoitteen 1 mukaisesti myönnettävät maksusitoumusmäärärahat ovat 2 122 miljoonaa euroa vuodeksi 2001. Niistä on sidottu tähän mennessä 2 091 miljoonaa euroa, ja 31 miljoonan euron määrä on vielä käyttämättä. Interreg-ohjelmien osalta Kreikkaa ja Bulgariaa sekä Kreikan Kyprosta koskevat ohjelmat on tarkoitus hyväksyä ennen vuoden 2001 loppua. Talousarviosta näille kahdelle ohjelmalle vuonna 2001 myönnettävät maksusitoumusmäärärahat ovat määrältään 42 miljoonaa euroa. Euroopan maatalouden ohjaus- ja tukirahaston (EMOTR) ohjausosasto Kaikille tavoitteen 1 kohdealueen ohjelmille EMOTR:n ohjausosastosta ja osana Leader+-yhteisöaloitetta vuodeksi 2000 myönnetyt määrärahat on otettu uudelleen vuosien 20022006 talousarvioihin. Kaikki talousarviosta Kreikalle vuonna 2001 myönnetyt määrärahat 341,2 miljoonaa euroa on EMOTR:n ohjausosaston osalta sidottu tavoitteen 1 mukaisesti. Lisäksi Kreikalle on maksettu 7 prosentin 158,2 miljoonan euron suuruinen ennakko. Leader+-ohjelman mukaisesti hyväksyttiin kansallinen ohjelma vuoden 2001 rahoituserän, 28 miljoonan euron, sitomiseksi kokonaan. Tämä määrä sidotaan ja ensimmäinen ennakko maksetaan ennen 31. joulukuuta 2001. Euroopan sosiaalirahasto (ESR) Talousarviosta myönnetään 623 320 666 euroa ESR:n maksusitoumusmäärärahoja vuodeksi 2001. Tästä määrästä on tähän mennessä toimitettu 621 741 332 euroa. Yhteensä 1 579 334 euroa on tarkoitus myöntää vielä arvioitavana olevalle teknisen avun toimenpideohjelmalle. Kaikkien hyväksyttyjen ohjelmien osalta on maksettu noin 7 prosentin suuruinen ennakko yhteensä 295 769 306 euroa koko ohjelmakaudelta. Kalatalouden ohjauksen rahoitusväline (KOR) Talousarviosta KOR:n mukaisesti vuodelle 2001 myönnettävät 26,5 miljoonan euron suuruiset määrärahat on sidottu suoraan. Kreikalle on maksettu ennakko, joka on suuruudeltaan 7 prosenttia KOR:n nojalla kohdennettujen määrärahojen kokonaismäärästä (14,777 miljoonaa euroa). 3. Yhteisön kolmannen tukikehyksen mukaiset määrärahat, joita ei käytetty soveltamisvuosina Se, että määrärahat voidaan menettää ohjelmien alhaisen toteutusasteen vuoksi, johtuu niin sanotun n+2-säännön soveltamisesta (edellä mainitun asetuksen N:o 1260/1999 31 artiklan 2 kohta). Kyseisen säännön mukaan maksusitoumuksen se osa, josta ei ole maksettu ennakkomaksua vähintään kahden vuoden kuluessa, vapautetaan, ja yhteisön rahoitusta kyseiselle ohjelmalle pienennetään vastaavalla määrällä. Jäsenvaltioiden on jätettävä rakennerahastojen maksusitoumusmäärärahojen käyttöä vuonna 2001 koskevat menoilmoitukset 31. joulukuuta 2003 mennessä. Edellä mainittua n+2-sääntöä sovelletaan myös vuoteen 2002 samoin kuin sitä seuraaviin vuosiin. (1) EYVL L 161, 26.6.1999.